**Viva clickului distanță!**

*Mara Emerraldi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ne cunoaștem la un click distanță,

Suntem toți egali, de-aceeași importanță,

Tu și ei și eu oameni cu prestanță

Viva! Viva! Viva, clickului distanță!

Circulă-n artere aceeași substanță,

Îmbătați fiind pentru siguranță,

Tu și ei și eu cu aceeași ştanță

Inconfundabil sunet al clickului distanță!

Orice-mprejurare, orice circumstanță

Impune, astfel, o echidistanță,

Tu și ei și eu fiind în siguranță,

Viva! Viva! Viva, clickului distanță!

De verde, de roș, de-aceeași nuanță,

Rigizi sau molatici, ori de ești chiar zdreanță,

Tu și ei și eu ... fără relevanță ...

Inconfundabil sunet al clickului distanță!

Împreună, toți, prinși d'exuberanță,

Verticali, gheboşi și cu nonșalanță,

Tu și ei și eu - marea ignoranță,

Facem performanță din multă speranță,

Fredonând tăcuți o noua romanță,

Viva! Viva! Viva, clickului distanță!

11 septembrie 2020

Mara Emerraldi